## Ruth Merino: “El Consell congela les taxes universitàries per a continuar fent costat a les famílies”

*** La portaveu confirma que no hi haurà augment en els preus, ni en els ensenyaments de grau ni en els màsters, per al curs 2023-2024
* El Consell acorda nous nomenaments en secretaries autonòmiques i direccions generals**

El Ple del Consell ha acordat aquest divendres “congelar les taxes universitàries per a continuar fent costat a les famílies” i, per tant, mantindre els preus establits per al curs 2022-2023. Així ho ha comunicat la consellera i portaveu del Consell, Ruth Merino, que ha comparegut en roda de premsa després de la reunió del Govern Valencià.

“Seguim molt pendents de la situació econòmica i la dificultat que passen moltes famílies, a causa de la inflació principalment”, ha afirmat Merino, que ha confirmat que no hi haurà augment en els preus per al curs 2023-2024, ni en els ensenyaments de grau ni en els màsters.

La mesura de suport acordada per l’executiu autonòmic s’engloba dins del conjunt d’accions d’ajuda a les economies de les famílies, “que veiem que estan passant un moment delicat des de fa molts mesos i per això volem continuar treballant per a ajudar-los a arribar a final de mes”, ha assenyalat Merino.

D’altra banda, la portaveu del Consell ha informat sobre altres decrets aprovats pel Govern Valencià pels quals se suprimeixen i s’aproven nous ensenyaments universitaris oficials de grau, màster i doctorat en universitats públiques i privades de la Comunitat Valenciana.

A més, entre altres assumptes, el Ple del Consell ha aprovat una addenda al conveni entre la Conselleria de Sanitat, el Consorci Hospitalari Provincial de Castelló i la Universitat Jaume I de Castelló (UJI) per a la realització de pràctiques docents de titulacions de Ciències de la Salut; ha ratificat la declaració d’emergència de les obres per a l’estabilització estructural de l’edifici de pretractament de l’Estació Depuradora d’Aigües Residuals (EDAR) d’Alzira-Carcaixent, i els treballs i les actuacions necessàries per a controlar el brot de botulisme en les zones humides protegides del sud d’Alacant.

**Nomenaments en secretàries autonòmiques i direccions generals**

Així mateix, el Ple del Consell ha acordat el nomenament dels secretaris i les secretàries autonòmiques i directors i directores generals següents:

Secretaries autonòmiques

- Secretaria Autonòmica de Cultura i Esport: Paula Añó Santiago.

- Secretaria Autonòmica de Família i Serveis Socials: Ignacio Grande Ballesteros.

- Secretaria Autonòmica d’Innovació: Jerónimo Mora Pascual.

- Secretaria Autonòmica de Turisme: Cristina Moreno Borrás.

Direccions generals

- DG d’Administració Local: José Antonio Redorat Fresquet.

- DG de l’Advocacia General: Inés Sánchez Lázaro.

- DG de Cultura: Sergio Arlandis López.

- DG de Patrimoni Cultural: Pilar Tébar Martínez.

- DG de Família, Infància i Adolescència, i Repte Demogràfic: Elena Albalat Aguilella.

- DG de les Persones amb Discapacitat: Ramón Meseguer Albiach.

- DG d’Infraestructures Sociosanitàries: Montserrat Alcalá Ortega.

- DG d’Habitatge: Ana Isabel Caballer Almela.

- DG de Tributs i Joc: Inmaculada Domínguez Calomarde.

- DG de Fons Europeus: Jesús Gual Sanz.

- DG de Patrimoni: Antonio Joaquín Woodward Poch.

- DG de Funció Pública: Javier Lorente Gual.

- DG de Justícia: Cristina Gil Fabregat.

- DG d’Ordenació Educativa i Política Lingüística: Ignacio Martínez Arrúe.

- DG de Formació Professional: Marta Armendia Santos.

- DG d’Infraestructures Educatives: Rafael Valcárcel Sánchez.

- DG de Desenvolupament Rural: Francisco Javier Benito Goerlich.

- DG de Política Agrària Comuna (PAC): Joaquín Gómez Bau.

- DG de Pesca: Francisco Juan Espinós Gutiérrez.

- DG de Transports i Logística: Manuel Ríos Pérez.

- DG d’Innovació: Juan José Cortés Vélez.

- DG d’Emprenedoria i Internacionalització: Ester Olivas Càceres.

- DG de Comerç, Artesania i Consum: María Isabel Sáez Martínez.

- DG de Turisme: Esther Labaig Gallardo.

Fecha: 04/08/2023